CELEX: 62020TN0277
Language: sk
Date: 2020-05-07 00:00:00
Title: Vec T-277/20: Žaloba podaná 7. mája 2020 – MKB Multifunds/Komisia

27.7.2020   
            
            
               SK
            
            
               Úradný vestník Európskej únie
            
            
               C 247/24
            
         
      Žaloba podaná 7. mája 2020 – MKB Multifunds/Komisia
      (Vec T-277/20)
      (2020/C 247/34)
      Jazyk konania: holandčina
      
         Účastníci konania
      
      
         Žalobkyňa: MKB Multifunds BV (Zierikzee, Holandsko) (v zastúpení: J. van de Hel a R. Rampersad, advocaten)
      
         Žalovaná: Európska komisia
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  zrušil rozhodnutie Komisie C(2020) 1109 final z 27. februára 2020 týkajúce sa pomoci SA. 55704 (2019/FC) – Holandsko – údajná štátna pomoc poskytnutá v prospech fondu Dutch Venture Initiative (DVI),
               
            
                  —
               
               
                  nariadil Komisii, aby začala konanie o preskúmaní,
               
            
                  —
               
               
                  uložil Komisii povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby žalobkyňa uvádza tri žalobné dôvody.
      
                  1.
               
               
                  Prvý žalobný dôvod sa zakladá na tvrdení, že Komisia nesprávne dospela k záveru, že investície fondu Dutch Venture Initiative – štruktúra fondu fondov – vo fondoch kapitálových investícií sú v súlade s podmienkami trhu.
               
            
                  2.
               
               
                  Druhý žalobný dôvod sa zakladá na tvrdení, že Komisia nesprávne dospela k záveru, že všeobecná cenová štruktúra Európskeho investičného fondu (EIF) zodpovedá porovnateľnej štruktúre správcu fondu fondov.
               
            
                  3.
               
               
                  Tretí žalobný dôvod sa zakladá na tvrdení, že Komisia nesprávne dospela k záveru, že investícia uskutočnená holandskými orgánmi do štruktúry fondu fondov fondu Dutch Venture Initiative je v súlade s podmienkami trhu.